Diari Oficial de la Generalitat Valenciana


Sumari del DOGV 2282, del 06-06-1994 (1994/831636)

ORDRE de 5 de maig de 1994, de la Conselleria d'Educació i Ciència, per la qual s'autoritza el centre docent privat El Armelar, de Paterna, perquè amplie en 3 unitats la seua capacitat en el nivell d'Educació Pre-escolar.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/05/(4)/dof/vci/html**

### Dades del document

Número de DOGV
:   2282

Data del DOGV
:   06-06-1994

Secció del DOGV
:   DISPOSICIONS GENERALS

Número del document
:   1994/831636


Data del document
:   05-05-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 5 de maig de 1994, de la Conselleria d'Educació i Ciència, per la qual s'autoritza el centre docent privat El Armelar, de Paterna, perquè amplie en 3 unitats la seua capacitat en el nivell d'Educació Preescolar. [94/3620]  
Vist l'expedient incoat pel representant de la titularitat del centre docent privat d'Educació Preescolar, Primària i Batxillerat Unificat Polivalent, El Armelar, amb número de codi 34402183, situat a la pista d'Ademús, quilòmetre 5, de Paterna (València), per a l'autorització d'ampliació de 3 unitats en el nivell de Preescolar.  
Atés que l'esmentat centre està autoritzat per a fer l'Educació Preescolar en 3 unitats i amb una capacitat de 120 places escolars, segons consta en la Resolució del Ministeri d'Educació i Ciència de 22 d'octubre de 1981.  
Atés que per la Resolució de 19 de setembre de 1975, del Ministeri d'Educació i Ciència, el centre va obternir l'autorització per a fer l'Educació General Bàsica amb 17 unitats i capacitat per a 680 places escolars, i que, per l'Ordre de 6 de maig de 1992, de la Conselleria de Cultura, Educació i Ciència (DOGV de 24 de juny), va ser autoritzat per a fer l'Educació Primària amb 17 unitats i capacitat per a 425 places escolars.  
Atés que per l'Ordre del Ministeri d'Educació i Ciència de 26 de setembre de 1978 (BOE de 10 de gener de 1979), el centre obtingué la classificació definitiva per a 6 unitats de Batxillerat Unificat Polivalent per a 240 llocs escolars, ampliades per la Resolució de 14 de desembre de 1990, de la Direcció General de Centres i Promoció Educativa, per a un total de 8 unitats i capacitat per a 320 places escolars.  
Atés que per la Resolució de 22 d'abril de 1993, de la Direcció General de Centres Docents, s'aprovà el projecte de les obres per a l'autorització d'un centre d'Educació Secundària Obligatòria i l'ampliació de 3 unitats d'Educació Preescolar, fins a un total de 6.  
Atesos els informes favorables de la inspecció educativa i de la Unitat Tècnica de Construccions.  
Vistos la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que fan ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a fer ensenyaments de règim general no universitaris.  
Fent ús de les atribucions conferides per l'article 35 de la Llei de Govern Valencià,  
ORDENE:  
Primer  
Autoritzar l'ampliació, en 3 unitats d'Educació Preescolar, de la capacitat del centre docent privat d'Educació Preescolar, Primària i BUP, El Armelar, amb número de codi 24561296, i situat a la pista d'Ademús, quilòmetre 5, de Paterna (València).  
En conseqüència, l'esmentat centre queda configurat, en el nivell que és objecte de modificació, amb 6 unitats i 240 llocs escolars.  
Segon  
D'acord amb el que s'estableix a l'apartat onzé de l'Ordre de 17 de juny de 1992 (DOGV de 16 de juliol), el centre haurà de sol·licitar l'autorització per a la implantació del 2n. cicle d'Educació Infantil abans del 31 de gener de l'any 2000, per tal de donar compliment al termini màxim d'implantació d'aquest nivell senyalat pel calendari vigent d'aplicació de la LOGSE.  
DISPOSICIÓ ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com exigeix l'article 110.3 de la Llei 30/1992.  
València, 5 de maig de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI